text: Mere tysk i skolerne
  17 august 2011 kl. 07.39
  Undervisningsministeren sætter nu et forsøg igang, hvor børn skal lære tysk allerede fra 5. klasse.
  Ellen Trane Nørby (V), der bor og er valgt i Sønderborg, foreslog i foråret, at tyskundervisningen i skolerne i Sønderjylland allerede skal begynde i 5. klasse.
  Og det forslag har undervisningsminister Troels Lund Poulsen (V) taget til sig.
  Han sætter nu et forsøg igang med tidligere sprogundervisning i skolerne.
  - Tyskland er Danmarks vigtigste samhandelspartner, og i et grænseområde som Sydjylland skal vores unges tyske sprogkundskaber være i top. Jo tidligere vi begynder at tale et sprog, des bedre mulighed har vi for at udvikle det, siger Ellen Trane Nørby til Flensborg Avis.
  